CELEX: 62012CA0007
Language: mt
Date: 2013-06-20 00:00:00
Title: Kawża C-7/12: Sentenza tal-Qorti tal-Ġustizzja (Ir-Raba’Awla) tal- 20 ta’ Ġunju 2013 (talba għal deċiżjoni preliminari tal-Augstākās tiesas Senāts — il-Latvja) — Nadežda Riežniece/Latvijas Republikas Zemkopības ministrija, Lauku atbalsta dienests (Politika soċjali — Direttiva 76/207/KEE — Ugwaljanza fit-trattament bejn ħaddiema rġiel u ħaddiema nisa — Direttiva 96/34/KE — Ftehim Qafas dwar il-leave parentali — Tneħħija ta’ pożizzjonijiet ta’ uffiċjali minħabba diffikultajiet ekonomiċi nazzjonali — Evalwazzjoni ta’ ħaddiema mara li ħadet leave parentali meta mqabbla ma’ ħaddiema li baqgħu jaħdmu — Tkeċċija fi tmiem il-leave parentali — Diskriminazzjoni indiretta)

3.8.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 225/23
            
         Sentenza tal-Qorti tal-Ġustizzja (Ir-Raba’Awla) tal-20 ta’ Ġunju 2013 (talba għal deċiżjoni preliminari tal-Augstākās tiesas Senāts — il-Latvja) — Nadežda Riežniece/Latvijas Republikas Zemkopības ministrija, Lauku atbalsta dienests
   (Kawża C-7/12) (1)
   
   (Politika soċjali - Direttiva 76/207/KEE - Ugwaljanza fit-trattament bejn ħaddiema rġiel u ħaddiema nisa - Direttiva 96/34/KE - Ftehim Qafas dwar il-leave parentali - Tneħħija ta’ pożizzjonijiet ta’ uffiċjali minħabba diffikultajiet ekonomiċi nazzjonali - Evalwazzjoni ta’ ħaddiema mara li ħadet leave parentali meta mqabbla ma’ ħaddiema li baqgħu jaħdmu - Tkeċċija fi tmiem il-leave parentali - Diskriminazzjoni indiretta)
   2013/C 225/38
   Lingwa tal-kawża: il-Latvjan
   
      Qorti tar-rinviju
   
   Augstākās tiesas Senāts
   
      Partijiet fil-kawża prinċipali
   
   
      Rikorrenti: Nadežda Riežniece
   
      Konvenuti: Latvijas Republikas Zemkopības ministrija, Lauku atbalsta dienest
   
      Suġġett
   
   Talba għal deċiżjoni preliminari — Augstākās tiesas Senāts — Interpretazzjoni tad-Direttiva tal-Kunsill 76/207/KEE, tad-9 ta’ Frar 1976, dwar l-implimentazzjoni tal-prinċipju ta’ trattament ugwali bejn l-irġiel u n-nisa għal dak li għandu x’jaqsam mal-aċċess għall-impjiegi, taħriġ professjonali, promozzjoni, u kondizzjonijiet tax-xogħol (ĠU Edizzjoni Speċjali bil-Malti, Kapitolu 5, Vol. 1, p. 187) u tad-Direttiva tal-Kunsill 96/34/KE, tat-3 ta’ Ġunju 1996, dwar il-ftehim qafas fuq il-leave tal-ġenituri konkluż mill-UNICE, CEEP u ta’ ETUC (ĠU Edizzjoni Speċjali bil-Malti, Kapitolu 5, Vol. 2, p. 285) — Tkeċċija ta’ mara bil-leave parentali meta tirritorna għall-impjieg preċedenti tagħha — Miżuri meħuda bil-għan li jiġi użat aħjar in-numru tal-uffiċjali minħabba diffikultajiet ekonomiċi nazzjonali — Evalwazzjoni tal-merti ta’ mara bil-leave parentali, li tieħu inkunsiderazzjoni l-aħħar evalwazzjoni annwali tax-xogħol tagħha qabel il-leave parentali, imqabbla ma’ dik ta’ uffiċjali oħra li baqgħu jwettqu l-funzjonijiet tagħhom
   
      Dispożittiv
   
   Id-Direttiva tal-Kunsill 76/207/KEE, tad-9 ta’ Frar 1976, dwar l-implimentazzjoni tal-prinċipju ta’ trattament ugwali għall-irġiel u n-nisa għal dak li għandu x’jaqsam mal-aċċess għall-impjiegi, taħriġ professjonali, promozzjoni, u kondizzjonijiet tax-xogħol, kif emendata bid-Direttiva 2002/73/KE tal-Parlament Ewropew u tal-Kunsill, tat-23 ta’ Settembru 2002, jekk wieħed jippreżupponi li numru ħafna ikbar ta’ nisa milli rġiel jieħdu leave parentali, liema fatt hija l-qorti nazzjonali li għandha tivverifikah, u l-Ftehim Qafas dwar il-leave tal-ġenituri, konkluż fl-14 ta’ Diċembru 1995, li jinsab fl-Anness tad-Direttiva tal-Kunsill 96/34/KE, tat-3 ta’ Ġunju 1996, dwar il-ftehim qafas fuq il-leave tal-ġenituri konkluż mill-UNICE, CEEP u ta’ ETUC, kif emendata bid-Direttiva tal-Kunsill 97/75/KE, tal-15 ta’ Diċembru 1997, għandhom jiġu interpretati fis-sens li huma jipprekludu:
   
               —
            
            
               li, fid-dawl tal-evalwazzjoni tal-ħaddiema fil-kuntest tat-tneħħija ta’ pożizzjonijiet ta’ uffiċjali minħabba diffikultajiet ekonomiċi nazzjonali, ħaddiem li ħa leave parentali jiġi evalwat, meta jkun assenti, abbażi ta’ prinċipji u kriterji ta’ evalwazzjoni li jqiegħduh f’sitwazzjoni sfavorevoli meta mqabbel mal-ħaddiema li ma ħadux tali leave; sabiex jiġi vverifikat jekk dan ma huwiex il-każ, il-qorti nazzjonali għandha, b’mod partikolari, tiżgura ruħha li l-evalwazzjoni tikkonċerna lill-ħaddiema kollha li jistgħu jkunu kkonċernati mit-tneħħija tal-pożizzjoni tax-xogħol, li din hija bbażata fuq kriterji strettament identiċi għal dawk applikabbli għall-ħaddiema li baqgħu jaħdmu u li l-implementazzjoni ta’ dawn il-kriterji ma tirrikjedix il-preżenza fiżika tal-ħaddiema li jkunu qegħdin bil-leave parentali, u
            
         
               —
            
            
               li ħaddiema mara, li ġiet ittrasferita għal pożizzjoni oħra fi tmiem il-leave parentali tagħha u wara din l-evalwazzjoni, titkeċċa minħabba t-tneħħija ta’ din il-pożizzjoni tax-xogħol ġdida sa fejn kien possibbli għall-persuna li timpjega li terġa’ ttiha l-pożizzjoni tax-xogħol preċedenti, jew jekk ix-xogħol li ngħatalha ma kienx ekwivalenti jew simili u konformi mal-kuntratt tagħha jew mar-relazzjoni tax-xogħol tagħha, b’mod partikolari minħabba l-fatt li, fil-mument tat-trasferiment, il-persuna li timpjega kienet informatha li l-pożizzjoni tax-xogħol il-ġdida kienet iddestinata li titneħħa, liema ħaġa hija l-qorti nazzjonali li għandha tivverifikaha.
            
         
      (1)  ĠU C 65, 3.3.2012.